CELEX: 62019TN0793
Language: da
Date: 2019-11-15 00:00:00
Title: Sag T-793/19: Sag anlagt den 15. november 2019 – Tirreno Power mod Kommissionen

13.1.2020   
            
            
               DA
            
            
               Den Europæiske Unions Tidende
            
            
               C 10/51
            
         
      Sag anlagt den 15. november 2019 – Tirreno Power mod Kommissionen
      (Sag T-793/19)
      (2020/C 10/62)
      Processprog: italiensk
      
         Parter
      
      
         Sagsøger: Tirreno Power SpA (Rom, Italien) (ved advokaterne A. Clarizia, T. Ferrario, M. Vasari, P. Ziotti og M. Pagliarulo)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse, hvorved Kommissionen har besluttet ikke at gøre indsigelser mod »Ændring af ordningen om tilskud til ressourcetilstrækkelighed. Indførelse af miljøkrav«, statsstøtte nr. SA.53821 (2019/N), annulleres
               
            
                  —
               
               
                  Europa-Kommissionen tilpligtes at betale de af sagsøgeren afholdte omkostninger i forbindelse med sagen.
               
            
         Søgsmålsgrunde og væsentligste argumenter
      
      Sagsøgeren har ved søgsmålet nedlagt påstand om annullation af afgørelse af 14. juni 2019, hvorved Europa-Kommissionen – der af den Italienske stat var blevet oplyst om ændringen af ordningen om tilskud til elproduktionskapaciteten (»kapacitetsmarkedet«), der blev godkendt ved afgørelse C(2018) 617 af 7. februar 2018, men endnu ikke iværksat – har besluttet ikke at gøre indsigelser mod den nye anmeldte foranstaltning, idet den anser den for at være forenelig med det indre marked i henhold til artikel 107, stk. 3, litra c), TEUF uden, at den har foretaget en passende vurdering af ændringerne af de foranstaltninger, som tidligere var blevet godkendt.
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af sagsøgerens processuelle rettigheder i henhold til artikel 108, stk. 2, TEUF, eftersom sagsøgeren – inden for rammerne af en formel undersøgelsesprocedure, som i det foreliggende tilfælde ikke er indledt – ikke er blevet anmodet om at fremsætte sine bemærkninger til ændringen af antallet af deltagere på kapacitetsmarkedet, for så vidt som begrebet »ny kapacitet« ud over nye produktionsenheder, som allerede har fået alle nødvendige tilladelser til etablering og drift af anlæggene, er blevet udvidet til også at gælde nye produktionsenheder med hensyn til hvilke, der først for nylig er indledt administrative procedurer med henblik udstedelse af disse tilladelser.
                  
                              —
                           
                           
                              Sagsøgeren har i denne forbindelse gjort gældende, at afgørelsen er behæftet med en manglende undersøgelse og en tilsidesættelse af proportionalitetsprincippet, for så vidt som Kommissionen ikke har vurderet virkningerne af ændringen af den ordning, der i 2018 blev godkendt med hensyn til de eksisterende anlægs aktiviteter, korrekt.
                           
                        
            
                  2.
               
               
                  Andet anbringende om, at afgørelsen er behæftet med en mangelfuld undersøgelse og manglende begrundelse.
                  
                              —
                           
                           
                              Sagsøgeren har gjort gældende, at Kommissionen helt har undladt at foretage en undersøgelse af virkningerne af de meddelte foranstaltninger, som ændrede den tidligere godkendte ordning, og at der er tale om aspekter, som har stor indflydelse på denne ordning, og som i væsentlig grad kan påvirke de erhvervsdrivende, som deltager på kapacitetsmarkedet.